تورکیه جمهوریتی ملی مدافعه وزیری خلوصی آقر، تورکیه نینگ لیبیانینگ توپراق بوتونلیگی، خوفسیزلیگی و خلقی نینگ بیردملیگی اوچون قولیدن کیلگننی قیلیش گه دوام ایته جگینی بیلدیردی.
آقر تورکیه قوراللی کوچلر قومندانی یشر گولر بیلن توناون کونی لیبیاگه سفر اویوشتیردی.
لیبیا باش وزیری فیض السراج، لیبیا ایچکی ایشلر وزیری فتحی باشاغا و لیبیا یوکسک دولت کینگشی باشلیغی خالد المشری بیلن علیحده – علیحده اوچره شگن آقر، سفری بیلن تیگیشلی مطبوعاتگه بیانات بیردی.
"بیرلشگن ملتلر تشکیلاتی تامانیدن تن آلینگن ملی کیلیشوو حکومتی نینگ دعوتی گه بناً بوجایده میز" دیدی آقر جنابلری؛
"لیبیالیک قرینداشلریمیز بیلن یخشی کون و یمان کونده بیرگه بولیش گه دوام ایته میز. لیبیانینگ توپراق بوتونلیگی، خوفسیزلیگی و خلقی نینگ بیردملیگی اوچون قولیمیزدن کیلگننی قیلیش گه دوام ایته میز" دیدی.
لیبیانینگ شرقیده گی غیر مشروع قوراللی گروه نینگ ییتکچیسی خلیفه حفتر قول اورگن جرملرگه اشاره قیلگن آقر جنابلری؛
بیز توغری تاماننی تنلب تورگن میز. بیرلشگن ملتلر تشکیلاتی تامانیدن تن آلینگن بیر حکومتنی و لیبیانینگ هم توپراق بوتونلیگینی همده سیاسی بوتونلیگینی قوللب – قوتله یمیز. خلقی نینگ راحت، خوفسیز و تینچلیک ایچیده یششی اوچون اورونماقده میز. آتشکیسین نینگ دواملی بولیشی اوچون اورونماقده میز. قرشی تامان نینگ نیمه قیلگنینی همه بیله دی. ترهونه ده نیمه واقعه لر یوز بیرگن لیگینی و او جایده گی عمومی قبرلرنینگ نیمه معنا بیرگنینی برچه نینگ بیلیشی، کیم نینگ کیم تامانیدن قوللب – قوتلنگن لیگینی بیلیب آلیشی کیره ک" دیب افاده ایتدی.
تورکیه نینگ اورته ییر دینگیزی (آقدینگیز – مدیترانه) ده گی فعالیتلریگه هم تماس قیلگن آقر،
"شرقی اورته ییر دینگیزده تماماً خلق ارا قانونلرگه ماس شکلده هم اوزیمیز همده قبرسلیک قرینداشلریمیزنینگ حق، حقوق و منفعتلرینی قوریقلش، قوتلش اوچون اورونماقده میز" دیب گپیردی.
آقر جنابلری یونان بیلن مصر اورته سیده گی "خاص اقتصادی منطقه" کیلیشووینی اوچون هیچ بیر اعتباری بولمه گنینی بیلدیردی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
